alexandrainst/scandi-wiki huggingface dataset:
Eva Kristin Hansen

Eva Kristin Hansen () er ein norsk politikar for Arbeidarpartiet. Ho har sete på Stortinget for Sør-Trøndelag fylke sidan 2005. Ho vart vald som stortingspresident for det 166. ordentlege Stortinget 9. oktober 2021.

Bakgrunn
Hansen har studert ved NTNU og ved kommunalkandidatstudiet ved HiO. Ho har arbeidd i ulike stillingar i Nei til EU, LO, Rissa kommune, Arbeidaranes Ungdomsfylking og Norsk kommuneforbund.

Politisk karriere
Frå 2000 til 2002 var ho leiar av Arbeidaranes Ungdomsfylking. På landsmøtet i 2002 tapte ho ei kampvotering mot Gry Larsen med 3 stemmer. Frå 2009 var ho leiar i Sør-Trøndelag Arbeidarparti, etter å ha vore nestleiar frå 2003. Ho var bystyremedlem i Trondheim 2003–2005 og varamedlem til fylkestinget 1995–1999.

Ved stortingsvalet 2005 vart ho vald inn på Stortinget. I 2021 vart ho stortingspresident.

Pendlarbustad 
Frå 2014 til 2017 oppgav Hansen til Stortingsadministrasjonen at ho var busett i Trondheim. I denne perioden leigde ho hybel i leilegheita til Ap-politikar Trond Giske i Trondheim, medan ho budde fast på Langhus i Ski saman med ektemannen sin. Sidan ho opplyste at ho var busett i Trondheim fekk ho tildelt ein pendlarbustad i Oslo. Det var Adresseavisen som gjorde forholdet kjent for offentlegheita i november 2021.

Den 18. november 2021 opplyste Hansen til NTB at ho trekte seg som stortingspresident, etter at politiet hadde kunngjort at det vart innleidd etterforsking av seks ikkje namngitte stortingsrepresentantar i samband med avdekkinga av dei såkalla «pendlarsakene».

Stortingskomitear 
 2005–09: medlem i Arbeids- og sosialkomiteen
 2009–13: medlem i Utanriks- og forsvarskomiteen
 2013–17: medlem i Energi- og miljøkomiteen
 2017–21: medlem i Kontroll- og konstitusjonskomiteen
2021–: leiar i Valkomiteen

Kjelder

Bakgrunnsstoff 
 
 Arbeidarpartiet - Biografi

Leiarar i AUF
Stortingsrepresentantar for Sør-Trøndelag
Stortingsrepresentantar frå Ap
Stortingsrepresentantar 2005-2009
Stortingsrepresentantar 2009-2013
Stortingsrepresentantar 2013-2017
Stortingsrepresentantar 2017-2021
Stortingsrepresentantar 2021-2025
Lokalpolitikarar i Trondheim
Ap-politikarar i Sør-Trøndelag
Folk frå Trondheim
Stortingspresidentar
Ola Borten Moe

Ola Borten Moe () er ein norsk gardbrukar og politikar og fyrste nestleiar i Senterpartiet. Frå 2021 er han forskings‑ og høgare utdanningsminister i Regjeringa Støre. 

Moe er utdanna agronom og har statsvitskap og historie mellomfag frå NTNU.

Politisk karriere
Moe vart vald inn på Stortinget frå Sør-Trøndelag fylke i 2005, etter å ha vore vararepresentant i perioden 2001–2005. Han var lokalpolitikar i Trondheim og medlem av Trondheim bystyre frå 1995 til 2007, og kommunalråd i Trondheim 1993–1996. Han var nestleiar for Kyrkje- og kulturkomiteen i Trondheim 1995–1999, og leiar for Oppvekstutvalet 1999–2003.

Moe var medlem av Senterpartiets programkomite forut for stortingsvalet 2005, og har ei særleg interesse for distrikts- og næringspolitikk. Frå haustsesjonen 2007 overtok han leiinga av Stortingets næringskomité etter at partifellen Lars Peder Brekk vart parlamentarisk leiar og trådde til i Stortingets kontroll- og konstitusjonskomité. 4. mars 2011 overtok han som olje- og energiminister etter Terje Riis-Johansen.

Stortingskomitear 
 2009–: medlem i kommunal- og forvaltingskomiteen
 2009–: første nestleiar i kontroll- og konstitusjonskomiteen
 2007–09: leiar i næringskomiteen
 2005–07: medlem i energi- og miljøkomiteen
 2005–09: varamedlem i valkomiteen

Familie
Moe er barnebarn av tidlegare statsminister Per Borten. Han er gift med tidlegare stortingsrepresentant Anna Ceselie Brustad, som han gifta seg med i 2008.

Kjelder

Bakgrunnsstoff 
Stortinget - Biografi
adressa.no: ''Nytt trønderpar på Tinget 

Norske olje- og energiministrar
Statsrådar i Regjeringa Støre
Statsrådar i Regjeringa Stoltenberg II
Senterpartistatsrådar
Stortingsrepresentantar frå Sp
Stortingsrepresentantar for Sør-Trøndelag
Stortingsrepresentantar 2005-2009
Stortingsrepresentantar 2009-2013
Stortingsrepresentantar 2021-2025
Lokalpolitikarar i Trondheim
Sp-politikarar i Sør-Trøndelag
Norske gardbrukarar
Folk frå Trondheim
Øyvind Håbrekke

Øyvind Håbrekke () er ein norsk politikar frå Kristeleg Folkeparti. Han voks opp i Bjugn og er i dag busett i Oslo. Han var rådgjevar og statssekretær i Regjeringa Bondevik II, og var medlem av sentralstyret til partiet 2003–2009. Han vart vald inn på Stortinget frå Sør-Trøndelag fylke ved stortingsvalet 2009 og har der verva som andre nestleiar i familie- og kulturkomiteen.

Håbrekke var leiar av Kristeleg Folkepartis Ungdom frå 1996 til 1999, politisk rådgjevar for Einar Steensnæs i Olje- og energidepartementet frå 2001 til 2004, og statssekretær same staden i 2004. Frå 2004 til 2005 var han statssekretær for Knut Arild Hareide i Miljøverndepartementet. Håbrekke var 2. vararepresentant til Stortinget for Ola Torgeir Lånke i perioden 2005-2009, og var også vararepresentant 1997–2001 og 2001–2005. Han var førstekandidat på lista til Sør-Trøndelag KrF føre stortingsvalet 2009, og vart etter rimeleg jamn avstemming vald inn på utjamningsmandat.

Håbrekke er høgskolekandidat frå Trondheim Økonomiske Høgskole 1992–1995, og har også studert sosiologi og statsvitskap ved NTNU, samt leiing ved Høgskolen i Nord-Trøndelag. Har har arbeidd som rådgjevar i Norges Rederiforbund 1999–2001, som prosjektleiar i Samarbeidsarena myndigheter/maritim industri (Marut) 2006–2007. Frå 2007 er han assisterande direktør i Energibedriftenes landsforening.

Bakgrunnsstoff 
 
 Bloggen til Øystein Håbrekke 

Stortingsrepresentantar frå KrF
Stortingsrepresentantar for Sør-Trøndelag
Stortingsrepresentantar 2009-2013
Politiske rådgjevarar frå KrF
Statssekretærar frå KrF
Statssekretærar i Regjeringa Bondevik II
Folk frå Trondheim
Folk frå Bjugn
Leiarar i KrFU
Mários Ilía

Mários Ilía () er ein kypriotisk fotballspelar. Han har spela for APOEL frå Levkosía (Nikosia) i den kypriotiske fotballigaen og for det kypriotiske landslaget. Ilía har vorte seriemeister på Kypros fire gonger med APOEL.

Kypriotiske fotballspelarar
Andrej Karpovitsj

Andrej Vladimirovitsj Karpovitsj () er ein kasakhstansk fotballspelar som spelar på midtbanen for Aqtöbe i den kasakhstanske fotballigaen, og for Kasakhstan sitt landslag.

Han spelte i den russiske toppdivisjonen for Rostov 2002 til 2003 og for Dinamo Moskva 2007 til 2009. Han vart seriemeister i Kasakhstan med Jelimaj i 1998 og med Qajrat Almaty i 2004.

Karpovitsj skåra det første landslagsmålet til Kasakhstan etter at landet gjekk over til UEFA, 8. september 2004, i ein VM-kvalifiseringskamp mot Ukraina.

Kasakhstanske fotballspelarar
Nihat Kahveci

Nihat Kahveci () er ein tyrkisk fotballspelar. Han spelar for Beşiktaş i den tyrkiske fotballigaen og for det tyrkiske landslaget.

Kahveci spelte i spansk fotball i sju år, frå 2002 til 2009, for Real Sociedad og Villarreal. Han debuterte for Tyrkia sitt A-landslag i oktober 2000 i ein kamp mot Sverige. Han var med i troppen til fotball-VM i 2002, der han fekk spela som innbytar i to kampar. Under kvalifiseringa til fotball-EM i 2008 skåra han eitt mål mot Noreg på Ullevaal. Han var òg med i Tyrkia sin tropp til fotball-EM i 2008, der han skåra to mål i gruppekampen mot Tsjekkia.

Tyrkiske fotballspelarar
Real Sociedad-spelarar
Villarreal-spelarar
Besiktas-spelarar
Hen kyrkje

For den tidlegare kyrkja i Eidsberg, sjå Hen kyrkje i Eidsberg
Hen kyrkje ligg sentralt i bygda Isfjorden i Rauma kommune.

Kyrkja vart bygd i 1831 av gråstein, tak-konstruksjonen og klokketårnet er av treverk.

Kyrkja er bygd på den same plassen der ei eldre kyrkje stod før. Denne var i så dårleg tilstand at ho måtte rivast. Ei gammal kyrkjeklokke frå 1200-talet er bevart og er i dag på Romsdalsmuseet på Molde.

Interiøret
Preikestolen som vert brukt i dag er frå 1930-åra.

Altertavla vart laga til kyrkja i 1831. Ein eldre preikestol, som ikkje er i bruk, er plassert midt i altertavla. Då kyrkja vart restaurert i 1931, måla Halvard Hatlen eitt nytt bilde i altertavla. 

Elles finst det eit rosemåla skap frå 1788. Halvard Hatlen har måla seks portrett av tidlegare prestar. Desse heng langs langveggane. Han har òg måla et måleri (1942), som heng i koret.

Kjelde
 Thaule, John Ove; Ubostad, Ingar; Pedersen, Bjørn. 1990. Kyrkjene våre i Ei bok om Rauma, Rauma Kommune. s 207-210

Bakgrunnsstoff
 

Kyrkjer i Rauma
Kyrkjer i Indre Romsdal prosti
Kulturminne i Rauma
Norske kyrkjer frå 1831
Langkyrkjer i Møre bispedømme
Kors kyrkje

Kors kyrkje ligg på Monge, ved Marstein i Romsdalen i Rauma kommune. Kyrkja vart bygd i 1797 på Flatmark i Romsdalen, og seinare, i 1902, flytt til Monge. Ho er kyrkje i Medalen sokn.

Kyrkja har eit ytre omriss som ei krosskyrkje og er bygd i lafta tømmer. Ho ligg idylisk til mellom stupbratte fjell i Romsdalen. Hovedvegen går rett på utsida av kyrkjegardsmuren.

Den tidlegaste kyrkja i Romsdalen var nemnt første gong i 1498, på garden Foss, og vart i 1670 flytt til Flatmark. Denne kyrkja stod fram til 1797, då ei ny korskyrkje vart bygd på Flatmark. Kyrkja på Flatmark vart og kalla «Flata kirkja» og soknet «Flata sokn» i følgje Helland. Dette var kyrkjestaden heilt fram til kyrkja i 1902 vart flytt til der ho står i dag, på Monge. Kyrkjegarden på Flatmark med steingjerde rundt og enkelte gravminner står framleis. Hovudvegen gjennom Romsdalen, som også var Nord-Gudbrandsdalens veg til havet og marknaden på Devold, gjekk langs kyrkjemuren til 1869 då vegen vart flytta til dagens trase ved elva.  Den store ura og fossen tett ved den gamle kyrkjestaden på Flatmark heiter fortsatt Kjerkjeura og Kjerkjefossen. Etter omlegging av vegen nedanfor Flatmark vart kyrkja skjult av den store steinura. Dessuten var bygget for lite og var i dårleg stand, den nye, større kyrkja på Monge vart oppført i same fasong som den gamle på Flatmark, i følgje Helland. 

Grunnen til at kyrkja vart flytt frå Flatmark var at ein Kongeleg resolusjon av 23. mars 1901 delte Kors sokn i to, til Medalen og Øverdalen. Øverdalen er øvst i dalen (Romsdalen), medan medalen, er midt i dalen. Øverdalen kapell vart oppført samtidig som Kors kyrkje vart flytta til Monge.

Namnet kjem i følgje Helland av at kyrkja var via den heilage krossen.

Interiøret
Altertavla er frå 1769, skåre i tre av Jakob Klukstad.

Kjelder 
 Thaule, John Ove; Ubostad, Ingar; Pedersen, Bjørn. 1990. Kyrkjene våre i Ei bok om Rauma, Rauma Kommune. s 207-210

Bakgrunnsstoff 
 

Kyrkjer i Rauma
Kyrkjer i Indre Romsdal prosti
Krosskyrkjer i Noreg
Kulturminne i Rauma
Norske kyrkjer frå 1797
Belgmanometer

Belgmanometer er eit manometer til å måla små trykk med, særleg nytta der ein treng større mekanisk rørsle enn ein får om ein nyttar ein membran. Døme på dette er i pneumatiske instrument og i kraftbalansesystem. 

Belgmanometeret er oppbygt av ein belg og eit rom rundt som set press på belgen. Belgen lear seg i høve til krafta som vert tilført (P). På belgen heng det ein visar som ligg over ein trykkskala, og visaren lear seg i takt med belgen. Belgen går attende til den opphavlege forma når krafta vert borte, såframt ikkje trykket vert høgare enn instrumentet er meint for – i så fall vert han misforma og mæler ikkje lenger rett.

Mæleområdet er vanleg 0,002–2 bar overtrykk, og undertrykk 0,002–1 bar. I pneumatiske instrument ymsar trykket mellom 0,2 og 1 bar.

Kjelder
 vvi.no

Trykkmålarar
Membranmanometer

Membranmanometer er ein trykkmålar som blir brukt i både elektriske og mekaniske instrument. 

Membranmanometer er bygd opp av ei rund plate som er elastisk. Denne virker slik at jo meir ho blir påverka og bøyer seg blir motkreftene større, slik at det blir ein balanse mellom kreftene som påverkar membranen og fjørkrafta i membranen. Rørsla som oppstår kan bli overført mekanisk med til dømes tannhjul og tannsegment. Desse kan dreie ein visar som rører seg over ein skala med inndelingar slik at ein kan lese av trykket.

Instrumentet måler overtrykk. Skulle det ha målt absolutt trykk måtte ein ha fått vakuum i rommet i høve til instrumentet, noko som er krevjande og vanskeleg og som nesten aldri lèt seg gjera med eit slikt instrument. 

F=P*a, det er krafta som påverkar måleinstrumentet som blir målt, arealet (a) er konstant mens trykk *(P) varierer.

Trykkområdet er vanlegvis 0,1-25 bar

Belastar ein membranen med trykk høgare enn dette vil membranen bli deformert og som oftast ikkje gå tilbake til si opphavlege form, slik at ein ikkje lenger kan måla rett. Membranen kan også sprekka om trykket blir for høgt.

Kjelder
 http://vvi.no/interactive/index.php?module=ContentExpress&func=display&ceid=259

Trykkmålarar
Bjørgahaug

Bjørgahaug er ein liten fjelltopp i Sogndal kommune i Sogn, 362 moh. Frå denne toppen er det panoramautsikt over bygda Systrond.

For å koma til toppen kan ein starta ved Statens forsøksgard på Njøs, og halda fram opp ei svært bratt li, eller byrja på Sanden i Fatlaviki, som er ein noko lengre og mindre bratt tur. Bjørgahaug er ein av turpostane til trimgruppa i Syril, det lokale idrettslaget.

Det er òg mogleg å ta turen vidare til stølen Hangsete. Sidan 2010 har ogso Hangsete vore turpost.

Geografi i Sogndal
Kenneth Svendsen

Kenneth Svendsen () er ein norsk politikar frå Framstegspartiet. Han vart vald inn på Stortinget frå Nordland fylke i 1997, og sat til 2017. Frå 2013 til 2017 var han andre visepresident.

Etter grunnskolen tok han yrkesopplæring som møbelsnikkar og sveisar. Han har arbeidd som sjåfør i Nordlandsbryggeriet AS og Fauske Bilberging AS, og som sjømann og sjølvstendig næringsdrivande.

Svendsen var medlem av Fauske kommunestyre 1988–2007, medlem av formannskapet 1989–1999 og leiar i kontrollutvalet 1999–2008. Han var også medlem av Nordland fylkesting 1992–1999, frå 1993 som medlem av fylkesutvalet. Han har vore medlem av sentralstyret til Frp og leia Nordland Fremskrittsparti 2010–2014.

Stortingskomitear
 1997-2001: medlem av samferdselskomiteen
 1997-2001: medlem av valkomiteen
 2001-05: medlem av samferdselskomiteen
 2001-05: medlem av valkomiteen
 2005-09: medlem av arbeids- og sosialkomiteen
 2009–2013: medlem av finanskomiteen
2013–2017: 2. nestleiar i Kontroll- og konstitusjonsomiteen.

Kjelder

Denne artikkelen bygger på «Kenneth Svendsen» frå ,  den 6. januar 2021.

Bakgrunnsstoff
Stortinget.no - Biografi

Folk frå Fauske
Stortingsrepresentantar frå FrP
Stortingsrepresentantar for Nordland
Stortingsrepresentantar 1997-2001
Stortingsrepresentantar 2001-2005
Stortingsrepresentantar 2005-2009
Stortingsrepresentantar 2009-2013
Stortingsrepresentantar 2013-2017
Anna-Kristin Ljunggren

Anna-Kristin Ljunggren () er ein norsk politikar for Arbeidarpartiet. Ho har vore vald inn på Stortinget frå Nordland fylke sidan 2005.

Ljunggren byrja i politikken som medlem av ungdomsrådet i Narvik, før ho i 2003 vart vald inn i kommunestyret i Narvik for AP.

Stortingskomitear
 2005–2011 medlem i kyrkje-, utdannings- og forskingskomiteen
 2011-: medlem i justiskomiteenp
 2011-: medlem i Den særskilte komiteen til å behandle fråsegner frå justisministeren og forsvarsministeren i Stortingets møte 10. november 2011 om åtaka 22. juli

Kjelder 
Denne artikkelen bygger på «Anna Ljunggren» frå ,  den 14. oktober 2013.

Bakgrunnsstoff 
 

Folk frå Narvik
Stortingsrepresentantar frå Ap
Stortingsrepresentantar for Nordland
Stortingsrepresentantar 2005-2009
Stortingsrepresentantar 2009-2013
Stortingsrepresentantar 2013-2017
Ivar Kristiansen

Ivar Kristiansen () er ein norsk politikar frå Høgre. Han har sete på Stortinget for Nordland fylke sidan 1997, og er frå 2009 medlem i Stortingets utanriks- og forsvarskomité. Han er Høgres talsperson for forsvar- og tryggingspolitikk, utanrikspolitikk, den tredje verda, internasjonalt arbeid, Europa og EU. Han har tidlegare vore energipolitisk talsperson, og har markert seg som ein klar tilhengjar av olje- og gassutvinning langs Nordlandskysten.

Karrière 
Kristiansen vart fødd i Hadsel i Nordland, som son av småbrukar Kåre Kristiansen (1916–1988) og Erna Annie Johnsen (1916–1993). Han har eksamen frå vidaregåande skule frå 1975, tilleggsutdanning frå Nordland distriktshøgskole frå 1980, i tillegg til diverse kurs frå Norske Avisers Landsforening. Han var marknadssjef i Næring i Nord 1987–1993, jobba i Salten Assuranse 1994–1995, og salssjef i Nordlandsposten 1994–1997.

Kristiansen var fylkessekretær i Nordland Høgre 1980–1987. Medlem av Bodø formannskap 1987–1995, og leiar i bystyregruppa til Høgre og Bodø fellesborgarlege gruppe 1988–1995. Han var fylkesvaraordførar i Nordland frå 1995 til han vart vald inn på på Stortinget i 1997.

== Stortingskomitea
2009–2013 medlem i Utanriks- og forsvarskomiteen
2008–2009 1. nestleiar i Energi- og miljøkomiteen
2005–2008 medlem i Energi- og miljøkomiteen
2005–2009 medlem i Valkomiteen
2001–2005 2. nestleiar i Næringskomiteen
2001–2005 medlem i Fullmaktskomiteen
2001–2005 medlem i Valkomiteen
1997–2001 medlem i Næringskomiteen

Bakgrunnsstoff 
Ivar Kristiansen hos Stortinget
Ivar Kristiansen  hos Høgre
Ivar Kristiansen hos TV 2

Stortingsrepresentantar frå Høgre
Stortingsrepresentantar for Nordland
Stortingsrepresentantar 2009-2013
Stortingsrepresentantar 2005-2009
Stortingsrepresentantar 2001-2005
Stortingsrepresentantar 1997-2001
Folk frå Hadsel
Jan Arild Ellingsen

Jan Arild Ellingsen () er ein norsk politikar frå Framstegspartiet. Han vart vald inn på Stortinget frå Nordland fylke i 2001.

Stortingskomitear
 2001–05: andre nestleiar i justiskomiteen* 2005–09: første nestleiar i justiskomiteen
 2005–09: varamedlem av valkomiteen
 2009–: medlem av utanriks- og forsvarskomiteen

Bakgrunnsstoff
Stortinget.no - Biografi

Politikarar frå Oslo
Stortingsrepresentantar for Nordland
Stortingsrepresentantar frå FrP
Stortingsrepresentantar 2001-2005
Stortingsrepresentantar 2005-2009
Stortingsrepresentantar 2009-2013
Stortingsrepresentantar 2013-2017
Eirik Sivertsen

Eirik Sivertsen () er ein norsk politikar frå Arbeidarpartiet. Han er frå 2009 stortingsrepresentant for Nordland fylke og sit i kommunal- og forvaltingskomiteen. 

Sivertsen var leiar av Bodø Arbeidarparti frå august 2006 til 2009. Etter kommunevalet 2007 vart han politikar på heiltid som leiar i Plan-, miljø- og næringskomiteen i Bodø kommune. Sivertsen gjekk då frå stillinga som kvalitetskordinator ved Høgskolen i Bodø.

Bakgrunnsstoff
 
 TV2 - presentasjon av kandidaten.

Stortingsrepresentantar 2009-2013
Stortingsrepresentantar 2013-2017
Stortingsrepresentantar 2017-2021
Stortingsrepresentantar for Nordland
Stortingsrepresentantar frå Ap
Lokalpolitikarar i Bodø
Ap-politikarar i Nordland
Janne Sjelmo Nordås

Janne Sjelmo Nordås () er ein norsk politikar frå Senterpartiet. Ho vart i 2009 vald inn på Stortinget og er der medlem av transport- og kommunikasjonskomiteen.

Biografi
Nordås har yrkesbakgrunn som servitør, gardbrukar, etablerar, butikkavdelingsleiar før ho vart politikar på heiltid. Ho har studert informasjonsleiing og kommunal økonomi og leiing.

Ho har vore medlem av fylkestinget i Nordland sidan 1999, og er leiar i Nordland Senterparti. Nordås var vararepresentant til Stortinget i perioden 2005–2009, og er medlem av Landsdelsutvalet for Nord-Trøndelag, Nordland, Troms og Finnmark. Ho var medlem i Hattfjelldal kommunestyre i perioden 1995-2003.

Nordås vart i oktober 2007 medlem av fylkesrådet i Nordland, med ansvar for næringssaker, men vart etter berre tre veker i vervet utnemnd som statssekretær i Kommunal- og regionaldepartementet. Denne stilling var ho i fram til 1. oktober 2009 etter at ho 14. september 2009 vart vald inn på Stortinget på 7. mandat frå Nordland.

Bakgrunnsstoff
Kommunal- og regionaldepartementet: Janne Sjelmo Nordås er ny statssekretær (2. november 2007)
Stortinget.no: Biografi

Statssekretærar frå Sp
Folk frå Hattfjelldal
Stortingsrepresentantar frå Sp
Stortingsrepresentantar for Nordland
Stortingsrepresentantar 2009-2013
Stortingsrepresentantar 2013-2017
Lillian Hansen

Lillian Hansen  () er ein norsk politikar frå Arbeidarpartiet. Ho vart ved stortingsvalet 2009 vald inn på Stortinget frå Nordland og er der medlem av næringskomiteen.

Lillian Hansen har tidlegare vore varaordførar og ordførar i Moskenes kommune i åra 2003-2007. Av yrke er ho bussjåfør.

Bakgrunnsstoff
 Lillian Hansen hos Stortinget
 TV2 - presentasjon av kandidaten.
 NRK - «Altfor mange flytter», 1. juli 2009.

Stortingsrepresentantar frå Ap
Stortingsrepresentantar for Nordland
Stortingsrepresentantar 2009-2013
Ordførarar i Moskenes
Ap-ordførarar i Nordland
Geir-Ketil Hansen

Geir-Ketil Hansen () er ein norsk politikar frå Sosialistisk Venstreparti. Han sat på Stortinget frå Nordland fylke frå 2001 til 2005 og vart vald inn att ved stortingsvalet 2009. Han var vararepresentant i periodane 1989–93 og 2005–09. Det siste halve året av sistnemnde periode møtte han fast for Åsa Elvik.

Hansen var medlem av Narvik formannskap frå 1979 til 1987 og av Nordland fylkesting frå 1995 til 1999. Frå 2005 til 2009 var han fylkesråd for økonomi i Nordland og frå 2007 fylkesråd for kultur og miljø, i tillegg til nestleiar i fylkesrådet.

Frå 2006 til 2009 var han medlem av Riksrevisjonen.

Stortingets presidentskap
 2001-05: første varapresident i Odelstinget

Stortingskomitear
 2001-05: andre nestleiar i samferdselskomiteen
 2005–09: medlem av kyrkje-, utdannings- og forskingskomiteen frå 30. mars 2009 og ut perioden
 2009–: medlem av helse- og omsorgskomiteen

Bakgrunnsstoff 
Stortinget.no - Biografi

Stortingsrepresentantar 2001-2005
Stortingsrepresentantar 2009-2013
Stortingsrepresentantar frå SV
Folk frå Narvik
Torgeir Trældal

Torgeir Trældal () er ein norsk politikar frå Framstegspartiet. Han vart vald inn på Stortinget frå Nordland fylke i 2009.

Før for dette hadde Trældal nokre år som kommunepolitikar i Narvik.

Stortingskomitear 
 2009–2013 - medlem av Næringskomiteen

Bakgrunnsstoff 
 Stortinget.no - Biografi

Stortingsrepresentantar for Nordland
Stortingsrepresentantar frå FrP
Stortingsrepresentantar 2009-2013
Folk frå Narvik
Marstein

Marstein er ei bygd i Romsdalen, i Møre og Romsdal. Marstein ligg omtrent midt i Romsdalen om lag ei mil sør-aust for Åndalsnes. Dalen er rimeleg brei og er omkransa av bratte fjell, som Trollveggmassivet og Kalskråtind som er kjent som utgangspunkt for basehopp. 

Hovudnæring er gardsbruk. Raumabanen og E 136 går gjennom bygda.

Kors kyrkje ligg like ved Marstein og er kyrkje for bygdene midt i Romsdalen.

Geografi i Rauma
Bygder i Møre og Romsdal
Dagbrot

Dagbrot er nemninga på slike uttak av malm og andre mineral, nyttbare steinsortar, kol, (særleg brunkol), steinsalt osb. som kan gjerast ved å grave frå terrengoverflata, altså utan å gå ned eller inn i berget eller under jorda i tunnelar. Motsetnaden til dagbrot er gruve, som er nemninga når ein må inn i berget gjennom sjakter (loddrette  eller særs steile gruvegangar) eller stollar (horisontale eller svakt skrånande gruvegangar) for å få ut materialet ein skal nytte.

Eit særs stort dagbrot her i landet ligg i Sør-Varanger i Finnmark for uttak av jarnmalm.

Kjelder

Gruvedrift
Skoggråurt

Skoggråurt er ein art i korgplantefamilien. Urta har ei amfi-atlantisk utbreiing.
Planta vert kring 3 dm høg. Alle blad linjeforma, lyst gråfilta. Mange smale støtteblad, skrått opprette. Gulbrune korgdekkblad. Blomstrar kring juli månad på turre stader i open skog. I Noreg er planta nokså vanleg nord til Troms. Funnen opp til 1200 m i Lom kommune.

Kjelder
Svensk wikipedia.
Johannes Lid: Norsk-svensk-finsk flora. Det Norske Samlaget, 1985.

Plantar i Noreg 
Korgplantefamilien
Setergråurt

Setergråurt er ein art i korgplantefamilien. Urta har ei amfi-atlantisk utbreiing.
Planta vert kring 20 cm høg. Ho har silkelodne blad med tre nervar, øvre støtteblad står rett ut. Blomane har svartbrune korgdekkblad. Setergråurt blomstrar kring juli månad på enger og i skogar til fjells. Ho veks i alle fjelltrakter i Noreg, og også ned i låglandet. Arten er funnen opp til 1780 m i Jotunheimen.

Kjelder
Johannes Lid: Norsk-svensk-finsk flora. Det Norske Samlaget, 1985.

Denne artikkelen bygger på «Norsknoppa» frå ,  den 14. september 2010.

Bakgrunnsstoff

Plantar i Noreg 
Korgplantefamilien